CELEX: 62012TN0329
Language: fi
Date: 2012-07-23 00:00:00
Title: Asia T-329/12: Kanne 23.7.2012 — Al-Tabbaa v. neuvosto

8.9.2012   
            
            
               FI
            
            
               Euroopan unionin virallinen lehti
            
            
               C 273/22
            
         Kanne 23.7.2012 — Al-Tabbaa v. neuvosto
   (Asia T-329/12)
   2012/C 273/37
   Oikeudenkäyntikieli: englanti
   
      Asianosaiset
   
   
      Kantaja: Mazen Al-Tabbaa (Beirut, Libanon) (edustajat: barrister M. Lester ja solicitor G. Martin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä annetun neuvoston päätöksen 2011/782/YUTP täytäntöönpanosta 14.5.2012 annetun neuvoston täytäntöönpanopäätöksen 2012/256/YUTP (EUVL L 126, s. 9) kantajaa koskevilta osin
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 32 artiklan 1 kohdan täytäntöönpanosta 14.5.2012 annetun neuvoston täytäntöönpanoasetuksen (EU) N:o 410/2012 (EUVL L 126, s. 3) kantajaa koskevilta osin
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen, joiden osalta väitetään, että kun neuvosto on sisällyttänyt kantajan nimen luetteloihin, jotka ovat riidanalaisten toimien liitteenä, se on
   
               —
            
            
               tehnyt ilmeisen tosiseikkoja koskevan virheen ja arviointivirheen, kun se on päättänyt soveltaa kyseisiä rajoittavia toimenpiteitä kantajaan ja kun se on katsonut, että yksikään luetteloihin sisällyttämisen perusteista täyttyi
            
         
               —
            
            
               jättänyt esittämättä kantajalle riittäviä tai asianmukaisia perusteluja, jotka koskivat hänen sisällyttämistään luetteloihin
            
         
               —
            
            
               loukannut kantajan puolustautumisoikeuksia ja oikeutta tehokkaaseen oikeussuojaan
            
         
               —
            
            
               loukannut perusteettomasti ja suhteettomasti kantajan perusoikeuksia, muun muassa hänen omaisuudensuojaansa, hänen oikeuttaan harjoittaa elinkeinotoimintaa, hänen oikeuttaan maineeseensa ja hänen oikeuttaan yksityis- ja perhe-elämään.